eo eo eo en eo eo eo en eo eo eo eo eo eo eo en en en eo en eo eo en en pt eo eo el eo eo eo eo eo en el eo eo eo eo el en eo eo en en en eo en en eo en eo eo eo eo en fr fr fr fr kn es eo en eo es fr eo ar ar en fr fr en en fr de eo eo eo en en en en en eo eo en en en eo en eo en eo en eo eo eo eo eo eo eo eo eo eo eo eo ca eo en eo ro ca it eo en eo en fr eo eo en en en eo es eo eo ca it eo en eo de en fr eo eo en en ru eo eo en en en eo eo eo eo eo eo eo eo eo eo pt eo eo eo eo eo eo eo eo eo eo io ca eo eo eo eo eo eo eo eo eo eo eo eo eo eo cs vo ca it eo en eo de en fr eo eo en en ru eo eo eo en es eo eo eo eo eo eo eo en en en eo eo eo en pt eo eo eo eo eo eo eo en eo eo eo eo eo eo eo en en en eo eo it eo eo eo eo eo eo eo eo eo eo eo eo eo eo eo eo eo eo eo en en en en eo hbs_lat de cs cs cs cs cs cs cs cs cs cs cs cs cs cs cs cs cs cs cs cs cs cs cs cs cs cs cs cs cs cs cs de cs cs de cs de de cs cs de cs de cs de cs cs cs cs cs cs cs cs de cs cs cs cs cs cs cs cs de fr cs fr eo eo es eo eo eo eo eo eo cs cs cs cs cs cs cs eo eo en
N-ro 403 - Gazetaraj Komunikoj de UEA
LITERATURO, INSTRUADO KAJ FILMOJ EN LA MALFERMA TAGO
La Esperanto-poeto Mauro Nervi estis la cxefgasto de la 33-a Malferma Tago de la Centra Oficejo de UEA sabaton, la 27-an de novembro, kiu allogis 90 vizitantojn el 16 landoj. Nervi kontribuis al la programo per du prelegoj. En la unua prelego li parolis pri la idea esenco de la Akademio Literatura de Esperanto, kies prezidanto li estas kaj kiu estis fondita en Roterdamo en la 93-a Universala Kongreso en 2008. En sia dua prelego Nervi parolis pri la poezio kaj verkista agado de la Esperanta kandidato por la literatura Nobel-premio Baldur Ragnarsson.
Katalin Kováts prezentis la renovigitan retejon de edukado.net kaj priskribis kiel utiligi gxin por lerni kaj instrui Esperanton. Pri sia lastatempa dua vojagxo al Indonezio por instrui Esperanton kaj pristudi la historion de la tiea movado parolis Heidi Goes. Trifoje estis montrita la premiita mallonga filmo Conlang. Antaux gxia unua prezento Chuck Smith parolis pri gxi kaj pri la subtena agado por ebligi gxian DVD-eldonon. En la biblioteko, kiu por la tago estis transformita en kinejon, oni montris ankaux plurajn aliajn filmojn. Dum la lasta horo de la programo la tri cxeestantaj estraranoj de UEA Claude Nourmont, Barbara Pietrzak kaj Loes Demmendaal respondis demandojn kaj diskutis kun la publiko.
La plej furora titolo en la libroservo estis la jxus aperinta nederlanda versio de la brosxuro Malkovru Esperanton (Ontdek het Esperanto), de kiu vendigxis 34 ekzempleroj. Preskaux same populara estis la ekzerclibreto Posxamiko (31 ekz.). La nova, reviziita eldono de Baza Esperanta radikaro kaj la rememoroj Post la pluvo - pluvego de Eddy Raats estis venditaj en po 7 ekzempleroj. La cxi-lasta estas dauxrigo de La longa vojagxo, kiu trovis 5 klientojn, same kiel Mil unuaj vortoj en Esperanto. Lokon super ili en la taga furorlisto konkeris Zamenhof: biografia skizo de A. Korjxenkov. La suma valoro de la libroservaj vendoj estis 2189 euxroj. Krom la gxenerala
rabato de 10% multaj libroj estis ekstre rabatitaj.
Poŝtita de Esperanto Movado je la 17:04
Email ThisBlogThis!Share to TwitterShare to FacebookShare to Pinterest
1. "Baza Esperanta radikaro" reaperis
2. Pliaj komisionoj kaj komisiitoj
* * * * *
Unu el la plej furoraj eldonajxoj de UEA, "Baza Esperanta radikaro", estas denove havebla. Tiu cxi verko de Wouter F. Pilger (1942-2006) estas kvazaux miniatura PIV, per kiu oni ne nur lernas vortojn sed ankaux ekpensas en Esperanto.
"Baza Esperanta radikaro" enhavas pli ol 2900 radikojn, kiujn gxi klarigas per kutimaj kaj elementaj Esperanto-vortoj. Post la spertoj kaj komentoj pri la unua eldono, Pilger precizigis aux plilargxigis cx. 850 klarigojn, kaj aldonis 260 radikojn, i.a. pri la homa korpo, sano kaj malsano, bazaj nutrajxoj, hejma tekniko, kaj bestoj kaj plantoj. Cxe multaj kapvortoj li menciis pliajn signifojn aux signifo-nuancojn, aux aldonis memor-helpajn detalojn kaj ekzemplojn de kunmetajxoj.
Akademiano Boris Kolker, kiu auxtoris alian furorlibron, "Vojagxo en Esperanto-lando", karakterizis la vortaron de Pilger: "Tiu cxi simpla Esperanta-Esperanta vortareto estas trezoro por komencintaj kaj dauxrigantaj esperantistoj. Gxi kutimigas pensi rekte en Esperanto kaj rapide progresi en libera rego de la lingvo."
La Estraro de UEA dauxrigas la elektadon de komisionoj kaj komisiitoj por diversaj laborkampoj de la Asocio. Lastatempe gxi renovigis por tri jaroj la mandaton de la Komisiono pri la Ekzamenoj laux la Komuna Euxropa Referenckadro, en kiu plu membras Katalin Kováts, Zsófia Kóródy kaj Renato Corsetti.
Novajxo estas la elekto de komisiono pri la Internacia Infana Kongreseto, pri kiu antauxe respondecis komisiito. Krom la gxisnuna komisiito Bert Schumann, en la nova komisiono membras Adenjo Charrière kaj Matthias Humet. Ankaux la Gazetara Kampanjo pri la Universalaj Kongresoj estos kunordigata de komisiono anstataux komisiito. La komisiono konsistas el Dima Sxevcxenko kaj Anna Striganova.
Poŝtita de Esperanto Movado je la 16:48
Email ThisBlogThis!Share to TwitterShare to FacebookShare to Pinterest
Tute plena estis la salono, kie prelegis s-ro Etsuo Miyoshi la ĵaŭdon 18an de novembro en Parizo. Ĉar kelkaj ĉeestantoj alvenis iom malfrue dum aliaj devis foriri antaŭ la fino, supozeble venis kvindeko da personoj, foje de malproksime (i.a. el la departementoj Loir-et-Cher kaj el Vendeo) inter kiuj nur unu ne scipovis Esperanton.
Etsuo Miyoshi klarigis sian strategion por faligi la muron de silento, kiu staras antaŭ Esperanto en amasinformiloj. Ĉu elspezi grandegajn sumojn por atentigi pri Esperanto en multaj landoj ? Aŭ ĉu koncentri la fortojn kaj monon je nur unu difinita celo por krei malgrandan breĉon en la muro, kaj tiel ebligi eniron en la fortikaĵon ? Tiun lastan strategion li elektis. Ĝi estas inspirita de la strategio de Ĝenĝis Ĥano : "Lerninte, ke Ĝingis-Ĥano breĉis nur 5-metre la Grandan Muron por ĉevaloj kaj venkis Ĉinion dum palpebrumo, mi invitas vin agi same."
La dato de la (paca) "atako" estas jam fiksita : la 15a de decembro 2010.  Instruoj estos dissenditaj ekde la unuaj tagoj de decembro. Por pli da detaloj, bv iri al jena artikolo kun fotoj : Etsuo Miyoshi en Parizo
Président de la firme nippone Swany, qui fabrique des bagages, entre autres pour les handicapés, Etsuo Miyoshi a exposé, en espéranto, sa stratégie pour faire tomber le mur du silence qui entoure l'espéranto dans les médias. Il a choisi la France, et en particulier
le quotidien "Le Monde" qu'il considère comme le journal le plus représentatif de l'Hexagone dans le monde.
On en reparlera d'ici quelques semaines.
La Grupo Twitter-Agado havas nun 59 membrojn, kiuj preparas amasan tutmondan dissendon de mesaĝoj kun la vorto "#Esperanto" (kun la signo diezo # antaŭe) kun espero atingi, la 15an de decembro, la mondan "Trending Topics"! (TT = Tem-tendenco)
Ekzemploj de Twitter-mesaĝoj :
Pétition contre la répression brutale au Sahara occidental chez Cyber@acteurs : http://www.cyberacteurs.org/actions/presentation.php?id=192#
Peticio kontraŭ subpremo en okcidenta Saharo subskribeblas ĉe Cyber@acteurs : http://www.cyberacteurs.org/actions/presentation.php?id=192#
Sahara Esperanto-Ligo اسبرانتو الرابطة في الصحراء الغربية informe en arabe et espéranto : http://sahara-esperanto.ueuo.com/
Sahara Esperanto-Ligo (SAHEL) informas / اسبرانتو الرابطة في الصحراء الغربيةhttp://sahara-esperanto.ueuo.com/
Important historical document — Esperanto as an international auxiliary language http://www.archive.org/details/esperantoasinter00leagrich
Document historique important : http://vortareto.free.fr/argumentaire/sdn/sdn_index.htm L'espéranto comme langue auxiliaire internationale
Grava historia dokumento — "L'espéranto comme langue auxiliaire internationale" : http://vortareto.free.fr/argumentaire/sdn/sdn_index.htm
Grava historia dokumento — Esperanto as an international auxiliary language : http://www.archive.org/d
Une campagne est en cours sur Twitter afin que le mot "Esperanto" soit remarqué à travers le monde.
Internacia Kunliga Komitato de Ateistoj kaj Liberpensuloj
La retejo de la  Internacia Kunliga Komitato de Ateistoj kaj Liberpensuloj enhavas paĝojn en pluraj lingvoj (FR, DE, EN, ES, IT, PT, PL, AR) inkluzive Esperanto :
Poŝtita de Esperanto Movado je la 07:14
Email ThisBlogThis!Share to TwitterShare to FacebookShare to Pinterest
Konferenco pri Aplikoj de Esperanto en Scienco kaj Tekniko, KAEST
---------- Forwarded message ----------
Subject: ret-info: Konferenco pri Aplikoj de Esperanto en Scienco kaj Tekniko, KAEST
KAEST estas mallongigo de "Konferenco pri Aplikoj de Esperanto en Scienco kaj Tekniko". La ĉi-jara KAEST okazos en Slovakio, inter la 18-21.11.2010. Jen sube la konciza programo, aperinta en Facebook:
Ĉeftemo de KAEST-2010: „Modernaj teknologioj por Esperanto"
La programo konsistos el kelkaj partoj:
* prelegoj (en du paralelaj blokoj – ĉeftemaj kaj alitemaj)
* trejnado (Vikipedio, komputila laboro, metiejoj ks.)
* fakaj diskutoj (pri certa temo)
* vespera (neformala) programo (vingustumado, filmo-prezento, diskutoj, ks.)
* eblaj ekskursoj (laŭ interkonsento kaj mendoj)
E@I-teamo invitas vin ĉiujn – ĉu aliĝi kaj prelegi aŭ simple aliĝi kaj ĉeesti en KAEST 2010. Por ke la faka vivo en Esperanto evoluu!
Kaj kion signifas partopreni en KAEST? Simple ĝui prelegojn, prezentojn, diskuti pri scienco kaj tekniko, praktike ekzerci, utiligi novakiritajn sciojn.
Por pli detalaj informoj vidu la retpaĝon http://www.ikso.net/kaest/
Nome de UEA mi deziras al la konferenco sukcesajn laboron kaj rezultojn
estrarano pri scienca kaj faka agado
Retposxta novajxservo kun selektitaj E-novajxoj, RET-INFO :  http://www.eventoj.hu
Poŝtita de Esperanto Movado je la 03:08
Email ThisBlogThis!Share to TwitterShare to FacebookShare to Pinterest
Ekde hieraux nokte la pagxo de Sahara Esperanto-Ligo ofertas informojn pri la teruraj okazintajxoj, okazantaj nuntempe en Ajuno kaj en aliaj urboj.  La informoj aktualigxas de tempo al tempo. Ni invitas vin viziti la pagxon.
el [Nsir, Nova Sento - 710]
Konferenco pri Aplikado de Esperanto en Scienco kaj Tekniko
18.-21.11.2010  --  http://www.ikso.net/kaest/ --
Poŝtita de Esperanto Movado je la 08:43
Email ThisBlogThis!Share to TwitterShare to FacebookShare to Pinterest
Sendu raporton al Ludoviko Zamenhof!
Subject: ret-info: Sendu raporton al Ludoviko Zamenhof!
Laŭ la bona movada tradicio festi ĉiujare decembre Zamenhof-feston,
ankaŭ  en la urbo Jekaterinburg (ĉefurbo de Urala regiono de Rusio)
kunvenas esperantistoj de nia regiono por kune festi la
Zamenhof-tagon. Ĉi- jara preparado al la festo jam komenciĝis. Ĉe
la organizantoj aperis ideo lanĉi du konkursojn, ligitajn kun Z-tago
kaj ni invitas vin aktive partopreni ilin!
1. "Letero al Ludoviko Zamenhof"
Ni invitas partopreni tiun ĉi konkurson ĉiujn verkemulojn! Aktivigu
vian imagon, fantazion, kreemon kaj provu skribi leteron al aŭtoro de
Elektu mem, en kiu ĝenro ĝin verki: ĉu en proza, poezia, humura aŭ
alia. Ankaŭ enhave leteroj povas esti variaj: eble vi deziras turni
vin al la Majstro kun iu peto, aŭ rakonti al li pri iu interesa
E-evento en via urbo (lando), aŭ komuniki, kial vi ekŝatis kaj
lernis la lingvon, eble vi simple volus danki lin ktp.
Se la ideo plaĉas al vi, ne hezitu sendi vian kontribuaĵon al ni
laŭ la jena adreso: zamenhof-konkurso@mail.ru
Limdato de sendo estas la 10-a de decembro 2010.
La plej interesaj leteroj estos publikigitaj kaj aperos en nia E-retejo.
Aŭtoroj de tri la plej sukcesaj leteroj ricevos premiojn de la
2. "Foto-konkurso Zamenhof kaj mi"
Se vi ŝatas foti, se vi scipovas kapti kaj haltigi momentojn por la
sukcesa foto-bildo, ni proponas al vi partopreni tiun ĉi
konkurson de fotoj! La fotoj povus montri ne nur vian propran vidon de
L.Zamenhof, sed ankaŭ prezenti vin mem apude.
Bonvenas fotoj koloraj kaj nigra-blankaj, seriozaj aŭ ŝercaj. Estos
akceptataj ankaŭ video-materialoj. La plej interesaj fotoj eniros la retan
foto-albumon, dediĉitan al Z-tago kaj 3 elektitaj de nia ĵurio fotoj
ricevos premiojn de la organiza komitato.
Se vi subtenas nian ideon, bonvolu sendi vian kontribuaĵon laŭ la
Viaj kontribuaĵoj por la konkursoj estas bona okazo partopreni nian
aranĝon dum ĉi-jara Z-tago en Jekaterinburg, eĉ se vi mem ne povos
veni kaj ĉeesti ĝin!
Konferenco pri Aplikado de Esperanto en Scienco kaj Tekniko
18.-21.11.2010  --  http://www.ikso.net/kaest/ --
Poŝtita de Esperanto Movado je la 06:24
Email ThisBlogThis!Share to TwitterShare to FacebookShare to Pinterest
N-ro 401 - Gazetaraj Komunikoj de UEA
Gazetaraj Komunikoj de UEA
FACEBOOK-PAGxO DE UEA 1-JARIGxIS
Universala Esperanto-Asocio malfermis propran pagxon en la socia retejo Facebook la 8-an de novembro 2009. Je sia unua datreveno gxi havis 1738 amikojn, kies lauxlanda distribuo estas suficxe alia ol tiu de la individuaj membroj de UEA. La unuan lokon okupas, kun distanco, la hejmlando de Facebook, Usono, kiu inter la individuaj membroj havas la kvinan pozicion. La plej granda lando inter la individuaj membroj estas Francio, kiu en la Facebook-pagxo estas tria. Rimarkindaj kazoj estas Meksiko, kiu en la IM-statistiko estas 31-a kaj en Facebook 8-a, kaj ankaux Argentino (respektive 39-a kaj 9-a) kaj Cxilio (57-a kaj 11-a). Pleje tamen elstaras Malajzio, kie UEA havas nur unu membron sed 50 amikojn de sia Facebook-pagxo.
La 20 landoj kun plej multe da amikoj estas Usono (203), Brazilo (115), Francio (103), Italio (91), Hispanio kaj Pollando (po 85), Germanio (72), Meksiko (56), Argentino kaj Malajzio (po 50), Cxilio (45), Britio (41), Rusio (40), Hungario (38), Kanado (36), Nederlando (33), Finnlando (28), Cxehxio kaj Svedio (po 27) kaj Belgio (26).
Facebook prezentas ankaux statistikon laux urboj, kvankam ne cxiuj indikas sian logxlokon. La unua estas Madrido, kie logxas 53 amikoj. En la pinta deko trovigxas ankaux San-Pauxlo (50), Kuala-Lumpuro (48), Santiago de Cxilio (42), Meksikurbo (39), Varsovio (36), Bonaero (34), Romo (33), Parizo (28) kaj Budapesxto (23).
70% de la amikoj estas viroj kaj 28% inoj (2% ne indikas sekson). El la individuaj membroj de UEA, kies sekso estas konata, 65% estas viroj kaj 31% inoj. Ne surprizas, ke la amikoj de UEA en Facebook estas mezume pli junaj ol la individuaj membroj: 19,3% agxas 13-24 jarojn kaj 22,4% agxas 25-34 jarojn. Cxar 17,6% estas 35-44-jaraj, entute 59,5% estas maksimume 44-jaraj. Krome 18% estas en la grupo de 45-54-jaraj kaj 19,5% en tiu de minimume 55-jaraj. Ne konata estas la agxo de 3,2%.
Klaku por malaboni la liston
Poŝtita de Esperanto Movado je la 07:15
Email ThisBlogThis!Share to TwitterShare to FacebookShare to Pinterest
N-ro 400 - Gazetaraj Komunikoj de UEA
Gazetaraj Komunikoj de UEA
Proponu prelegon por la 34-a Esperantologia Konferenco!
4-a Mezorienta Kunveno okazos en Irano
PROPONU PRELEGON POR LA 34-A ESPERANTOLOGIA KONFERENCO!
Ankaux en la Universala Kongreso en Kopenhago okazos la tradicia Esperantologia Konferenco. Gxia organizanto estas la Centro de Esploro kaj Dokumentado pri Mondaj Lingvaj Problemoj (CED) kaj gxi estis unuafoje en la programo de la UK en Varno en 1978. En Kopenhago gxi okazos jam por la 34-a fojo.
La Esperantologia Konferenco celas doni eblecon prezenti rezultojn de novaj esploroj kaj ebligi sperto-intersxangxon kun aliaj esperantologoj. Same kiel la prelegoj de pluraj antauxaj sesioj, ankaux tiuj en Kopenhago estos poste eldonitaj kiel aktoj.
Interesatoj por prelegi sendu mallongan biografian informon pri si kaj resumon de la proponata prelego al Detlev Blanke (detlev@blanke-info.de).
La prelegoj de la Esperantologia Konferenco okazinta en la UK en Havano estas videblaj en la Reta Kinejo de UEA cxe www.ipernity.com/home/97850.
4-A MEZORIENTA KUNVENO OKAZOS EN IRANO
La Komisiono de UEA pri la Meza Oriento kaj Norda Afriko (MONA) invitas al la 4-a Mezorienta Kunveno, kiu okazos en Karagxo, Irano, de la 25-a (vendrede vespere) gxis la 29-a (marde vespere) de marto 2011.
La temo de tiu cxi pionira arangxo de UEA en Irano estos "Esperanto sur la Silka Vojo". Gxi estigos maloftan eblecon renkonti samideanojn el diversaj landoj en la Meza Oriento (tamen, invitataj estas ankaux partoprenontoj el cxiuj aliaj mondpartoj), interkonatigxi, pridiskuti gravajn kaj interesajn temojn kaj ankaux iomete turismumi en la gastiga lando. Dezirantoj ekskursi al vizitindajxoj povos fari tion kune antaux aux post la kunveno.
Reta aligxilo, informoj pri la kunveno kaj pri logxado, kaj aliaj detaloj cxe www.arabujo.org/mk/2011/starto.php . Kaze de problemoj aux demandoj oni povas turni sin retposxte al mezorienta.kunveno@esperanto.org.
Klaku por malaboni la liston
Poŝtita de Esperanto Movado je la 13:56
Email ThisBlogThis!Share to TwitterShare to FacebookShare to Pinterest
Nova epoko: nova pensado
Nova epoko: nova pensado
Eniro en novan jarmilon signalas ne nur datŝanĝon, sed eniron de nova epoko — epoko, en kiu estos same facile komunikiĝi kun homoj en foraj partoj de la mondo kiel kun samvilaĝanoj.
Implicoj por la Esperanto-movado estas radikalaj. Tradicie novaj Esperantistoj unue fariĝas anoj de loka klubo, kelkaj el tiuj fariĝas anoj de landa asocio, kaj kelkaj el la anoj de la landa asocio aktivas pri Esperanto internacie kaj fariĝas individuaj anoj de UEA, ĉeestas Universalajn Kongresojn ks. Tio kreas piramidon, en kiu nur malplimulto de la Esperantistoj uzas Esperanton por la celo, por kiu ĝi estis kreita: internacia komunikado.
Por la granda plimulto de la Esperanto-parolantoj la ĉefa centro de Esperanto-aktivado estas la landa asocio — eĉ se la landa asocio ne multe aktivas. Se temas pri aktiva kampanjado por Esperanto, ja estas fortaj avantaĝoj centrigi sian laboron sur la landan asocion. Nur homoj, kiuj regas la lokan lingvon, kaj bone komprenas la lokan kulturon kaj politikan situacion, povas efike kampanji inter la publiko. Ekzemple en Italio unu deklaro de Umberto Ecco valoras milojn da leteroj de ordinaruloj al siaj parlamentanoj, sed en Britio estas tute inverse. Do eĉ tut-EU-a agado prefere estu farita lige kun la landaj asocioj.
Tamen la plimulto de la Esperanta aktivado ne estas tia. Oni ĝenerale ekzercas la lingvon (kun samlingvanoj), faras sociajn kontaktojn kaj renovigas malnovajn amikecojn (kun samlingvanoj), kaj oni ĉeestas prelegojn aŭ legas artikolojn pri abeloj, poŝtmarkkolektado, aŭ pri eksterlanda vojaĝado (de samlingvanoj). Uzo de Esperanto inter samlingvanoj ne estas malaprobinda — kaj Zamenhof ja argumentis por tio — sed Esperanto kutime ne plene vivas, ĝis ĝi estas uzata inter diverslingvanoj en internacia kunteksto.
Tiu vivanteco de Esperanto estas la vera allogaĵo por la publiko. La unua afero, kiun ĵurnalisto aŭ parlamentano, aŭ iu en la trinkejo aŭ ĉe la laborejo, deziras scii, kiam oni mencias Esperanton, estas, ĉu ĝi vivas. Lernejanoj entuziasmiĝis, kiam mi montris vidbendon de infana kongreseto; la loka radio starigis telefonkonversacion en Esperanto antaŭ ol intervjui min, por ke oni aŭdu la lingvon parolata; amiko ĉe novjara festo impresiĝis, kiam mi menciis, ke mi diskutas ion Interrete kun baratano en Esperanto. 'En Barato?' ŝi demandis, scivoleme. Abstrakta parolado pri la teorio de Esperanto, aŭ pri ĝia gramatika strukturo, ne povas esti tiom konvinka kiel parolado el propra sperto pri situacio, en kiu Esperanto estas evidente vivanta lingvo.
Estus dezirinde, do — se iel praktike eble — ke tiu piramido inversiĝu. Se la ordinaraj Esperantistoj estus frue en tutmonda movado kaj komunumo, kun kontaktoj internacie, Esperanto fariĝus ankaŭ por ili vivanta lingvo. Homoj, kiuj alie eĉ fariĝus eternaj komencantoj, tuj trovus motivon iom lerni la lingvon tutsimple por komuniki. Homoj, kiuj alie nur ricevus bultenon de la landa asocio, amikiĝus kun aliaj transmonde. La nombro da aktivaj uzantoj de la lingvo multobliĝus.
Por iom stimuli aliformigon de tiu piramido mi elmetis ideojn en revuo Esperanto pri Esperanto Hodiaŭ, eventuala internacia novaĵbulteno en facila Esperanto, altkvalite produktita sed tre malampleksa, kiun abonus la landaj asocioj por distribui kun la loka bulteno inter siaj anoj. Tiel la anoj daŭre ricevus siajn internaciajn novaĵojn senpere en Esperanto, kaj sentus sin parto de tutmonda movado, kiu fakte uzas la lingvon, kiun ĝi provas popularigi.
Tamen la nova teknologio ebligos pli ol tio. Ĝi ebligos — almenaŭ teorie — efektivan inversigon de la piramido. Estos do same facile al nova Esperantisto eniri la tutmondan komunumon pere de la Interreto kiel al la landa asocio. Eble la plimulto faros ĝuste tion. Tiukaze kaj la landaj asocioj kaj UEA devos reelpensi siajn rolojn en la nova epoko.
La ekzistokialo de iu ajn organizaĵo estas baze ebligi komunikadon inter homoj kun samaj interesoj, kaj komunigi iliajn rimedojn, tiel ke oni povu atingi komune ion, kion la anoj ne povus atingi individue. Komunikado pere de la Interreto fariĝas jam tre libera, kaj homoj ja grupiĝas neformale laŭ siaj interesoj. Interŝanĝo de opinioj kaj ideoj okazas multe pli facile ol pere de la tradiciaj oficialaj organoj de la asocioj. Distribuo de enlandaj novaĵoj fariĝos tuja, kaj senkosta. Estas vere, ke homoj ankoraŭ ŝatos havi en la manoj ion luksaspektan, kiun ili povos senstreĉe legi en komforto, kiel ekzemple revuo Esperanto, Monato, El Popola Ĉinio, sed tiun rolon havas plejparte internaciaj gazetoj, ne oficialaj organoj de landaj asocioj. Ĉu do la oficialaj organoj malaperos entute aŭ ĉu la landaj asocioj aliformigos ilin en Interretajn informservojn, kiel diskutejojn, novaĵejojn, oficialajn anoncejojn?
La komunigo de rimedoj temas ĉefe pri mono donita kiel kotizoj aŭ donacoj. Organizaĵoj ĝenerale celas ekvilibrigi la financojn kaj samtempe teni la kotizojn malaltaj. Tio signifas, ke la monon oni elspezas ĉefe por la bazaj necesaĵoj de la organizaĵo: oficiala organo kaj administrado. Kutime restas malmulto por kampanjo por la lingvo. Sed por Interrete bazita organizaĵo la minimuma kotizo bezonata por starigi komunikadon kaj novaĵinterŝanĝadon estus — ĝuste nulo. Oni ja povus havi kotizon kaj eble dungi plentempan funkciulon, sed anstataŭ okupiĝi plejparte pri administrado de oficejo, librotenado kaj aliaj taskoj, kiuj estus certe aŭtomatigeblaj, li povus koncentriĝi pri kontaktado kun instruistoj, parlamentanoj, ĵurnalistoj, aliaj organizaĵoj, helpo al individuoj, kiuj deziras starigi lokajn grupojn k.s.
La granda demando do estas, ĉu io tia okazos kadre de la landaj asocioj, aŭ malgraŭ ili. Ĉu ekaperos en la Interreto grupoj de homoj, kiuj konstatas, ke tion, kion oni tradicie lasis al la landaj asocioj fari, nun povas efektivigi grupoj de individuoj — ofte senkoste, pli rapide (ĉar ne necesas atendi komitatkunsidojn) kaj eble pli kompetente (ĉar temas pri grupoj de entuziasmuloj)? Aŭ ĉu la landaj asocioj adaptiĝos kaj mem starigos la kanalojn por tia Interreta aktivado? Ĉu ilia rolo ŝanĝiĝos, tiel ke ili altiros nur la homojn, kiuj deziras kampanji por Esperanto en la lando — kaj la aliaj tutsimple uzu la lingvon eksterlande; aŭ ĉu ili iom post iom velkos, dum homoj partoprenas en alispecaj agadoj por antaŭenigi la lingvon?
Tio starigas novajn strategiajn demandojn por ĉiuj. UEA povos rekte atingi la publikon, sen dependi de la landaj asocioj. Tio donos radikale novecajn merkatadajn eblecojn. Ĉu tion ili fakte ekspluatos, kaj se jes, ĉu la landaj asocioj daŭre spertos kreskantajn malfacilaĵojn altiri proprajn anojn? Ĉu la koncepto, ke la landaj asocioj estu la natura hejmo por ĉiuj Esperantistoj en la lando fine forfalos? Ĉu la landaj asocioj pli fokusos sin sur la taskon merkati kaj popularigi la lingvon, mem havante relative malmultajn anojn? Malmultaj demandas pri la nombro de anoj de la vegetara societo, kvankam — almenaŭ en Britio — oni amase partoprenas en la vegetara ekonomio. Ion ekvivalentan en la Esperanta ekonomio kaj kulturo nun ebligas la nova teknologio.
Ĝuste kiel la afero evoluos oni ne povas antaŭdiri; temas pri manipulado de merkataj fortoj, kiuj mem povos evolui en neatenditajn direktojn. En iuj landoj tiuj demandoj fariĝas jam aktualaj kaj gravaj. En landoj, en kiuj mankas eĉ skribpapero por lernejanoj, oni ankoraŭ ne povas multe influi aferojn. Tamen en tiaj lokoj, tuj kiam iu en la komunumo havos Interretan aliron, homoj povos ricevi novaĵojn kaj leterojn en la tuta mondo same rapide kiel homoj en la evoluiĝintaj landoj — kaj socie tio estos radikala paŝo. La nova pensado atingos ĉiujn.
Ĉi tiu artikolo aperis en La Brita Esperantisto de marto-aprilo 2000
Poŝtita de Esperanto Movado je la 06:35
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
N-ro 403 - Gazetaraj Komunikoj de UEA
"Baza Esperanta radikaro" reaperis
Etsuo Miyoshi en Parizo / Etsuo Miyoshi à Paris;##...
Konferenco pri Aplikoj de Esperanto en Scienco kaj...
Sendu raporton al Ludoviko Zamenhof!
N-ro 401 - Gazetaraj Komunikoj de UEA
N-ro 400 - Gazetaraj Komunikoj de UEA
Nova epoko: nova pensado
Picture Window template. Template images by friztin. Powered by Blogger.